Faida na madhara ya teknologia katika shule za sekondari
Language: Swahili | Genre: Creative_writing

FAIDA YA MADHARA YA TEKNOLOJIA KATIKA SHULE ZA SEKONDARI
Teknolojia ni maarifa ya sayansi yaliyowekwa katika matumizi ya vitu kwa mfano zana au mitambo. Ama kweli uvumbuzi wa teknolojia imeleta manufaa mengi kwa mfano wanafunzi wa sekondari hutumia kikokotoo kufanya hisabati kwa urahisi na haraka. Pia imeleta madhara kwani wanafunzi hawapendi kujichokesha kufanya hisabati na pia hawataki kufikiria.
Mbali na kikokotoo, pia kuna uvumbuzi wa tarakilishi ambayo pia vile vile imeleta manufaa kama vile wanafunzi wanatumia tarakilishi kusoma na pia hata kutafuta maneno magumu kutumia intaneti. Hata hivyo wanafunzi wanatumia tarakilishi kutazama mambo machafu machafu na kusikiliza nyimbo mbaya ambazo zinawafunza maadili mabaya. 
Teknolojia pia imeleta uvumbuzi wa vyombo vya usafiri kama vile magari, pikipiki. Vyombo vya usafiri vimefanya usafiri kuwa rahisi kwani mtu anaweza kusafiri sehemu za mbali kwa muda mfupi. Vile vile vyombo hivi vya usafiri vimeleta madhara kwa wanajamii kwani vimewafanya watu wengi kuwa wavivu ukilinganisha na maisha ya zamani ambapo mababu zetu walisafiri kilomita nyingi kwa kutumia miguu. 
Mbali na usafiri, kuna  uvumbuzi wa mtambo wa ATM ambao umerahisisha shughuli za wateja wanaotaka huduma na benki. ATM imemwezesha mteja kupata huduma azitakazo wakati wowote bora tu awe na kadi maalumu ya benki hiyo. Mteja pia anaweza kuweka pesa kwenye akaunti yake au ya mtu mwingine vilevile mtambo wa ATM pia umeleta madhara kama vile wakora huwavamia wateja wanaotumia huduma za ATM. 
Mbali na hayo teknolojia pia nayo imeleta umarishaji katika sekta ya afya. Kwani mitambo inayotumiwa kuonyesha sehemu za ndani za viumbe. Viungo vinaonekana hai na hivyo kuimarisha huduma kwa madaktari. Vile vile uvumbuzi huu umefanya matibabu kuwa ghali sana.